План-канспект выхаваўчага мерапрыемства для 3 класа

Творчая дзейнасць Казлоўскага С.В.

Мэта: далучэнне вучняў да культурнай спадчыны сваёй мясцовасці праз знаёмства з таленавітым мастаком, этографам, пісьменнікам-земляком.

Задачы:

- пазнаёміць вучняў з творчай дзейнасцю Казлоўскага С.В.;

- выхоўваць любоў і павагу да роднага краю у вучняў пачатковых класаў праз знаёмства з творчасцю землякоў.

Ход урока

Настаўнік. – Добры дзень.

Па традыцыі ў Год гістарычнай памяці мы правозім з вамі чарговае мерапрыемства, прысвечанае пашырэнню ведаў аб сваёй малой радзіме – краязнаўству.

Давайце ўспомнім, што такое краязнаўства – гэта ўсебаковае вывучэнне асобнага рэгіёну ці населенага пункта мясцовым насельніцтвам, а таксама спецыялістамі навуковых устаноў.

На прошлым занятку мы знаёміліся со знакамітымі пісьменнікамі і паэтамі Астравеччыны. Давайце успомнім іх. Вывешываюцца фотаздымкі на дошку.

Адам Мальдзіс –

Станіслаў Валодзька – беларускі паэт нарадзіўся ў 1956 годзе ў вёсцы Падольцы. Першы верш “Вілія”, надрукаваны ў 1974 годзе. Паэзія прасякнута любоўю да радзімы, да блізкіх яму людзей.

Ніна Рыбік – нарадзілася на Гомельшчыне. Пасля пераехала ў Астравец, дзе працавала галоўным рэдактарам у раённай газеце. У 2001 годзе прынята ў Саюз Беларускіх пісьменнікаў.

Казімір Сваяк –

У вас было заданне знайсці пры дапамозе сваіх бацькоў верш, напісаны Уладзімірам Караткевічам пра Астровец (знакаміты беларускі пісьменнік, не наш зямляк, аднак часта наведваў суседнюю Ашмяншчыну, бываў і на Астравеччыне). Прапаную прачытаць урывак з гэтага верша.

**Дом сябра 1974 г.**

Маленькі астравок маёй зямлі —  
Зялёны Астравец над срэбнай Лошай,  
Такі прытульны і такі харошы,  
Як сонца, бор і родныя палі.

Дом друга. Не, дом тысячы сяброў.  
Не ведаю, што можа звацца раем?  
Хіба мароз і піва ў Гудагаі,  
І галасы далёкіх цягнікоў?

Маё другое сэрца. Год пяцьсот  
Адлічваеш ты мне гады на свеце,  
І кожны дзень аблокі, верас, вецер,  
І сонца неўміручага ўзыход.

І твой святы і светлы чалавек,  
Твой дым, і крыж магутны Аняліна,  
Твой лубін залаты, твой лес на ўзгорках сініх,  
І стронгі ў крышталі маленькіх рэк.

Сто тысяч год няхай вакол шумяць палі,  
Сто тысяч год няхай вакол гудуць дубровы,  
Пакуль гучыць вакол святая наша мова,  
Пакуль ёсць беларусы на Зямлі.

Краязнаўства – веды пра гісторыю, культуру, проста жыццё мясцовага населіцтва. Сёння мы пазнаёмімся з мастаком з суседняй вёскі Сцяпанам Вікенцьевічам Казлоўскім, які раней быў частым госцем у нашай школе, але цяпер знаходзіцца за мяжой (у Віліні у дачкі), бо ўжо немалады, мае 78 гадоў.

А наша знаёмства з мясцовым мастаком пачне вучаніца 11 класа, якая даследавала жыццё і творчасць Казлоўскага С.В., выступала на навукова-практычнай канферэнцыі “Край Гарадзенскі” і заняла дыплом другой ступені.

Віка. Сцяпан Вікенцьевіч Казлоўскі нарадзіўся ў 1944 годзе ў вёсцы Талюшаны Кямелішскага сельсавета былога Свірскага раёна былой Маладзечанскай вобласці. Бацькоў зусім не помніць, бо бацька памёр у 1945 годзе, а маці – праз год. Гадаваўся з родзічаў у Пабрадзі (Літва).

Так склалася ў жыцці, што лёс закінуў у 1962 годзе на шахты Данбаса. Да гэтага жыў у Вільні, нават тры месяцы паспеў павучыцца ў Магілёўскім машынабудаўнічым інсцітуце, але вымушаны быў пакінуць вучобу, бо пражыць на стыпендыю было немагчыма, а на работу не бралі, таму што меў усяго 16 гадоў. З 1968 г., адразу пасля вяртання з арміі – на поўначы, спачатку працаваў на рудніках волава, некаторы час служыў у Магаданскай думе. Затым здабываў золата ў Афрыцы.

Маляваць пачаў яшчэ ў школьныя гады. У 9 класе намаляваў партрэт настаўніцы нямецкай мовы Казіміравай Ніны і зрабіў маску з дрэва індзейца. У час сваіх падарожжаў заўсёды быў пад рукамі блакноцік, дзе з дапамогай простага алоўка заўседы рабіў эскізы будучых карцін.

Неаднаразова карціны мастака выстаўляліся як у мясцовых бібліятэках, так і за межамі раёна і рэспублікі. Большасць работ – пейзажы, прычым у розныя поры года. Многа палотнаў прысвечана мясцовым касцёлам, краявідам роднай вёскі, бацькоўскай хаты, партрэты родзічаў.

Есць работы, прысвечаныя паэту, святару, ураджэнцу Астравеччыны Казіміру Сваяку і захоўваюцца ў доме-музеі К.Сваяка ў вёсцы Барані.

Мастак стварае свае палотны, не маючы спецыяльнай мастацкай адукацыі. Карціны напісаны маслянымі і акварэльнымі краскамі, выкананы ў тэхніцы графікі.

Настаўнік паказвае карціны мастака і разам з вучнямі апісваюць іх.

А цяпер я вам прапаную напісаць свае карціны (від з акна).

Вучні малююць свае карціны і робяць выставу работ.

Падвядзенне вынікаў. Рэфлексія.